દિવાળીમાં સૌરાષ્ટ્રીયન પરિવારોએ વતન ભણી દોટ મુકતાં વરાછા સુમસાન ભાસી રહ્યું છે. પરિણામે શહેરી ટ્રાન્સપોર્ટ સેવામાં બીઆરટીએસ-સિટી બસો પણ ઘટાડવાની ફરજ પડી છે. કારણ કે, મોટા ભાગનાં પ્રરપ્રાંતીઓ ઉપરાંત સૌરાષ્ટ્રવાસીઓએ વતનની વાટ પકડતા શહેરમાં સિટી બસનો ઉપયોગ કરતા પેસેન્જરોની સંખ્યામાં મોટો ઘટાડો નોંધાયો છે. બીજી તરફ ટુ-વ્હીલર અને ફોર-વ્હીલર લઈને વતન જતાં મુસાફરો માટે રો-રો ફેરી શરૂ થઈ જતાં સોનામાં સુગંધ ભળી છે.